text: Dødsulykke skaber kø ved grænsen
  29 februar 2016 kl. 08.08
  Et alvorligt trafikuheld lige syd for den dansk-tyske grænse skaber lange køer på motorvejen.
  En tysk indregistreret Mercedes kørte klokken 7.45 mandag morgen op bag i en polsk indregistreret lastbil på motorvejen ved Frøslev.
  Ulykken der har kostet en person livet betyder, at motorvejen er lukket i nordgående retning og at der lige nu er lange køer.
  Den dræbte er ifølge Flensborg politi en 64-årig mand fra Mecklenburg-Vorpommern.
  Ifølge pressetalsmand Franziska Jurga fra Flensborg Politi så skete ulykken for enden af en kø, der var opstået lige syd for grænsen.
  Det er anden gang på kort tid, at der sker en ulykke ved den dansk-tyske grænse. 19. februar kørte en lastbil ind i en holdende varevogn ved Frøslev.
  Vedr. uheldet på E45 i Tyskland, så er det retteligt det nordgående spor. Giver dermed ingen problemer for udrejsetrafikken fra DK #politidk
  
  